Хьэрычэт зыщIэхэм къахохъуэ
«Дубки» бэзэрым и сату щIыпIэхэм щIэуэ иджыри зы къахэхъуащ.
Метр зэбгъузэнатIэ 4500-рэ зи инагъ сату щIыпIэм алэрыбгъухэр, щыгъыныгъуэхэр, цIыхур зыхуеину нэгъуэщI хьэпшыпхэри щащэнущ. Иджырей мардэхэм тету къызэрагъэпэща IуэхущIапIэр нэхущ, и лъэгур къагъэплъ. ЩэхуакIуэхэмкIэ тынш хъун папщIэ, сату щIыпIэр автобус къэувыIэпIэм пэгъунэгъущ, транспорт гъэувыпIэхэр куэду иIэщ.
Псом нэхърэ нэхъыщхьэращи, цIыху 500 лэжьыгъэ IэнатIэкIэ къызэгъэпэща хъуащ, хьэрычэт ящIэну хуиту. Бэзэрым и унафэщI Мэремыкъуэ Альберт дызэрыщигъэгъуэзамкIэ, я сату щIыпIэхэм кIуэ пэтми зрагъэужьынущ.
Жанхъуэт Зузэ.
